Lemondott a macedón védelmi miniszter
Lemondott posztjáról hétfõn a macedón védelmi miniszter, mert a helyi sajtó belekeverte egy vesztegetési ügybe. Ljuben Paunovszki távozási szándékát Ljubcso Georgievszki kormányfõvel írásban tudatta.
Ljuben Paunovszki közölte, hogy alaptalanul érték vádak, de az tény: az általa vezetett minisztérium illegális pénzügyi manipuláció színhelye volt.

A macedón újságok - bármiféle bizonyíték híján - az elmúlt héten arról cikkeztek, hogy Paunovszki 13 millió német márkát utalt ki az egyik közeli rokona tulajdonában lévõ vállalatnak.

A távozó miniszter reményét fejezte ki, hogy hamarosan tisztázódik az ügy. Lemondását azzal indokolta, hogy addig sem szeretné, ha emiatt a sajnálatos eset miatt árnyék vetõdjön a védelmi tárcára, a hadseregre és a kormányra.

(MTI)

Ajánló:

(angolul)
Anglia írás Ljubcso Georgievszki vesztegetési ügy